Ish-Presidenti Clinton: Angazhimi amerikan në Ballkan të vazhdojë përsa kohë të jetë e nevojshme - 2004-07-08
Zoti Clinton theksoi rëndësinë që kishte Kosova për presidencën e tij
Ish-Presidenti amerikan Bill Clinton thotë se Shtetet e Bashkuara duhet të mbeten të angazhuara në Ballkan, përsa kohë të jetë e nevojshme. Zoti Clinton e bëri këtë koment të mërkurën duke iu përgjigjur pyetjeve të shërbimit shqip të Zërit të Amerikës, në një librari në Washington, ku kishte shkuar për të nënshkruar kopje të librit të tij “Jeta ime”. Ish-presidenti Clinton i quajti arritjet dhe fushatën e nxitur nga administrata e tij në Kosovë, si një nga sukseset e rëndësishme të Presidencës së tij. Ish-Presidenti Clinton flet në librin e tij “Jeta ime” për luftën në Kosovë dhe për Bosnjen, por deri tani ai nuk kishte folur për gazetarët për këtë pjesë të librit. Para se të fillonte të nënshkruante librat, ai pranoi të fliste për shërbimin shqip të Zërit e Amerikës, për rëndësinë që kishte për presidencën e tij angazhimi në Ballkan. Por ish-Presidenti Clinton foli edhe për ndjesitë e tij personale lidhur me Kosovën. Zoti Clinton foli edhe për gjendjen e sotme në Kosovë dhe Ballkan dhe për nevojën e angazhimit amerikan atje: tha ish-Presidenti. Libraria Barnes and Noble ishte e dyta këtu në Washington, ku zoti Clinton nënshkroi librat e tij. Ish-presidenti ishte shumë i afruar me vizitorët, foli me të gjitha ata dhe herë pas here bënte shaka me ta. Interesimi ishte aq i jashtëzakonshëm sa njerëzit kishin zënë radhë të gjata që të martën pasdite për të nënshkruar librat.